Туралиев Өмүрбек

Туралиев Өмүрбек (10. 10. 1919-ж. т., азыркы Чүй обл., Панфилов району, Кум-Арык кыш.) - ички иштер кызматынын генерал-майору (1963). 

СССР ИИМдин эмгеги сиңирген ишмер кызматкери (1962). 1951-ж. СССР Мамлекеттик коопсуздук министрлигинин тергөө кызматкерлеринин мектебин бүткөн. 1940-ж. Советтик Армиянын катарына чакырылып, Улуу Ата Мекендик согушка (1941-45) катышкан. Согушта Түндүк-Батыш, Украина фронтторунда салгылашып, Киевди коргогон. Н. А. Щорс (1943), А. Невский (1943-44) жана Б. Хмельницкий атындагы партизандык отряддарда (1944) рота командири, командирдин жардамчысы, Украинанын Черновцы обл. истребитель батальонунун командири (1944-48), Талас обл. мамлекеттик коопсуздук к-тинин кадрлар бөлумүнун начальниги, к-ттин начальнигинин орун басары, мамлекеттик коопсуздук к-тинин Фрунзе, Талас облусун тейлөө боюнча бөлүмдүн начальниги (1951- 60), Кыргыз ССР ички иштер министринин 1-орун басары (1960-67) болуп иштеген. 1-даражадагы Ата Мекендик согуш ордени жана медалдар менен сыйланган.

 Колдонулган адабияттар 
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4

Категория:Инсандар